Michael B. Jordan

**Michael Bakari Jordan** (s. 9. helmikuuta 1987 Santa Ana, Kalifornia) on yhdysvaltalainen näyttelijä, tuottaja ja ohjaaja. Hänen ensimmäinen merkittävä roolinsa oli televisiossa rikosdraamasarjassa *[[Langalla]]* (2002). Myöhemmin hän esiintyi televisiosarjoissa *[[All My Children]]* (2003–2006) ja *[[Unelmien kentät]]* (2009–2011). Elokuva-alalle Jordan murtautui 2013 itsenäisessä tuotannossa *[[Fruitvale Station]]*. Sen jälkeen hän on näytellyt muun muassa Adonis Creediä kolmessa *Creed*-elokuvassa, joista kolmannen hän myös ohjasi itse, ja Erik Killmongerina *[[Black Panther (elokuva)|Black Pantherissa]]* ja sen jatko-osissa. Jordan sai 2026 Oscar-palkinnon elokuvasta *[[Sinners]]*.

## Nuoruus
Michael Bakari Jordanin vanhemmat ovat Michael A. Jordan ja Donna Jordan. Hänen isänsä Michael omisti pitopalvelun ja hänen äitinsä Donna toimi opinto-ohjaajana. Michael syntyi 1987 Santa Anassa Kaliforniassa, mutta perhe muutti Newarkiin New Jerseyyn, kun hän oli kaksivuotias. Michaelilla on isosisko Jamila ja pikkuveli Khalid.

## Ura
### Mallista televisiosarjoihin
Jordan alkoi jo 11-vuotiaana työskennellä lapsimallina, ja hän esiintyi muun muassa Kmartin ja Toys ”R” Usin paikallismainoksissa. Hän pääsi pian myös mukaan televisio-ohjelmiin ja sai vuonna 1999 pienen roolin sekä tilannekomediasta *[[Cosby (televisiosarja)|Cosby]]* että *[[Sopranos]]ista*.

Jordanilla oli pieni rooli elokuvissa *[[Black and White (vuoden 1999 elokuva)|Black and White]]* (1999) ja *[[Hardball (elokuva)|Hardball]]* (2001). Hän sai vuonna 2002 huomiota teinidiilerinä sarjan *[[Langalla]]* ensimmäisellä kaudella. Vaikka Jordan oli mukana vain yhden kauden ajan sarjassa, hänen roolinsa välittävän ja pehmeänä Wallacena oli hyvä ponnahduslauta hänen urallaan. Hän näytteli 2003–2006 saippuasarjassa *[[All My Children]]*. Hän oli vuosina 2009–2011 mukana suositussa high school -sijoittuneessa sarjassa *[[Unelmien kentät]]* ja 2010–2011 sarjassa *[[Samaa sukua]]*.

### Läpimurtorooli ''Fruitvale Stationissa''
Jordan on 2010-luvun alun jälkeen keskittynyt pääosissa elokuvatuotantoihin. Hän näytteli vuonna 2012 sotatrillerissä *[[Red Tails]]* ja tieteiselokuvassa *[[Chronicle (elokuva)|Chronicle]]*. Jordanin läpimurtorooli oli kuitenkin Ryan Cooglerin ohjaamassa *[[Fruitvale Station]]issa*' (2013). Hän näytteli siinä tositapahtumiin perustuvassa draamassa Oscar Grantia, jonka viimeistä päivää elokuva seuraa. Grant kuoli poliisien tappamana Oaklandissa. *Fruitvale Station* oli Jordanin ja Cooglerin ensimmäinen yhteistyö. Jordan oli ehdolla roolista Independent Spirit -palkintoon.

Jordanin seuraavat elokuvat romanttinen komedia *[[Sinkkuna suhteessa]]* (2014) ja supersankarielokuva *[[Fantastic Four (vuoden 2015 elokuva)|Fantastic Four]]* (2015), jossa hänen roolinsa oli Ihmissoihtu, saivat heikon vastaanoton, mutta hänestä tuli suosittu tehtyään roolin Adonis Creedinä ''Rocky''-elokuvasarjaan kuuluvasssa elokuvassa ** (2015). Hän harjoitteli roolia varten vuoden nyrkkeilijöiden kanssa ja oli hyvin tarkalla ruokavaliolla. Jordan teki myös huomattavan suorituksen superroisto Erik Killmongerina Cooglerin ohjaamassa *[[Black Panther (elokuva)|Black Pantherissa]]* (2018). Elokuva myi kolmessa viikossa maailmanlaajuisesti yli miljardilla dollarilla ja oli häivyttämässä stereotypiaa mustien näyttelijöiden elokuvien markkinointimahdollisuuksista. Jordan palasi Killmongeriksi myös animaatiosarjassa *[[What If...? (animaatiosarja)|What If...?]]* (2021) ja jatko-osassa *[[Black Panther: Wakanda Forever]]* (2022).

Jordan oli vuonna 2018 pääosassa Ray Bradburyn romaanin *[[Fahrenheit 451]]* samannimisessä elokuvassa ja jatko-osassa *[[Creed II]]*. Vaikka *Fahrenheit 451* sai pääosin laimeita arvioita, Jordan oli siitä ehdolla tuottajana parhaan televisioelokuvan Emmyyn. Jordan näytteli 2019 aktivisti-asianajaja Bryan Stevensonia oikeussalidraamassa *[[Just Mercy]]* sekä 2021 Denzel Washingtonin ohjaamassa elokuvassa *[[A Journal for Jordan]]* ja Tom Clancyn romaanin sovituksessa *[[Without Remorse]]*. Hänen esikoisohjauksensa oli kolmas ''Creed''-elokuva. Hän näytteli siinä itse edelleen pääosaa.

Jordan ja Cooglerin yhteistö oli jälleen yliluonnollinen kauhutrilleri *[[Sinners]]* (2025). Elokuva sijoittuu Jim Crow -ajan Mississippiin, ja Jordan näyttelee siinä kaksosia, Smokea ja Stackia, jotka pitävät juke joint -kapakkaa. Jordan sai elokuvasta uransa ensimmäisen Oscar-palkintonsa.

Vuosina 2020 ja 2023 *[[Time]]* nimesi Jordanin yhdeksi maailman sadasta vaikutus­valtaisimmasta henkilöistä. Vuonna 2020 *[[The New York Times]]* nimesi hänet tämän vuosituhannen 15. parhaaksi näyttelijäksi.

## Yksityiselämä
Jordan kasvoi uskonnollisessa taloudessa ja mieltää itsensä hengelliseksi. Vuodesta 2018 hän on asunut vanhempiensa kanssa Sherman Oaksissa ostamassaan asunnossa.

Jordan on animen ystävä ja on nimennyt *[[Naruto (televisiosarja)|Naruton]]* ja *[[Dragon Ball]]in* suosikeikseen. Hän kannattaa NFL-joukkue New York Giantsia sekä Valioliiga-joukkue Everton FC:tä.

Vuosina 2020–2022 Jordan oli seurustelusuhteessa malli Lori Harveyn kanssa.

Elokuvanteon lisäksi Jordan on myös Englannin Valioliigassa pelaavan AFC Bournemouthin osaomistaja.

## Filmografia

## Lähteet

## Aiheesta muualla

*